ข่าวประชาสัมพันธ์ กรุณาเผยแพร่โดยทันที

**งาน PET FAIR SEA ประกาศเลื่อนการจัดงานไปเดือนมกราคม พ.ศ. 2564**

**เผยแนวคิด Virtual Buyer Platform เพื่อจัดงานรูปแบบใหม่ในปีนี้**

กรุงเทพฯ – 10 กรกฎาคม 2563

แม้ภูมิภาคเอเชียจะมีจำนวนประเทศที่ควบคุมการระบาดของโรค COVID-19 เพิ่มมากขึ้นและการเดินทางระหว่างประเทศในบางแห่งกำลังจะกลับมาดำเนินการได้ แต่ด้วยนโยบายและแนวทางดังกล่าวยังอยู่ในกระบวนการหารือและยังไม่มีข้อสรุปที่แน่ชัดจึงทำให้ผู้จัดงานเจรจาธุรกิจระหว่างประเทศสำหรับอุตสาหกรรมสัตว์เลี้ยงอย่าง PET FAIR SEA (Southeast Asia) ได้ตัดสินใจประกาศการเลื่อนจัดงานออกไปจากเดือนตุลาคมปีนี้ ไปยัง 20-22 มกราคม พ.ศ. 2564

แม้ว่าการจัดงานแสดงสินค้าแบบพบหน้าในเดือนตุลาคมจะไม่สามารถจัดขึ้นได้ แต่วีเอ็นยูฯ เผยแนวคิดการจัดงานรูปแบบ Virtual Buyer Fair ภายใต้ชื่องาน PreConnect มีกำหนดจัดในวันที่ 14 ตุลาคม พ.ศ. 2563 โดยมีจุดประสงค์หลักในการเปิดเวทีเจรจาธุรกิจสำหรับผู้ซื้อและผู้ประกอบการ สร้างประสบการณ์ใหม่ในการพบปะกับแบรนด์ชั้นนำ การเปิดตัวผลิตภัณฑ์ใหม่ เชื่อมโยงตลาดค้าปลีกสำหรับอุตสาหกรรมสัตว์เลี้ยงที่มีการเติบโตอย่างรวดเร็ว งาน PET FAIR PreConnect จัดขึ้น 1 วันเต็ม มุ่งเน้นไปที่การกระตุ้นการจับคู่ทางธุรกิจระหว่างประเทศ โดยมีการเชิญผู้ซื้อชั้นนำที่ทรงอิทธิพลจาก 15 ประเทศเข้าร่วมในแพลทฟอร์มนี้โดยเฉพาะ นับเป็นการนำร่องและสำรวจโอกาสทางธุรกิจในตลาดนี้ก่อนที่จะมาพบกันในเดือนมกราคมปีหน้า

“การเติบโตที่รวดเร็วของชุมชน เราเชื่อว่าจะนำมาซึ่งความเปลี่ยนแปลงด้วยนวัตกรรมใหม่เสมอ งาน PET FAIR SEA เป็นเสมือนตัวแทนของแบรนด์จากทั่วโลกที่มีการเชื่อมโยงระหว่างประเทศ โดยเฉพาะอย่างยิ่งจากทวีปยุโรปและอเมริกาเหนือ ซึ่งเป็นผู้ที่มีส่วนร่วมสำคัญในการจัดงาน เราเชื่อมั่นว่า ผู้ประกอบการควรมีเวลาอย่างน้อย 3 เดือนในการเตรียมงานและเตรียมความพร้อมสำหรับการค้าระหว่างประเทศอย่างมีคุณภาพ ทางผู้จัดจึงเลือกให้เวลาการเตรียมการที่เพิ่มขึ้นสำหรับการฟื้นตัวของการเดินทางระหว่างประเทศด้วยการเลื่อนวันจัดงานดังกล่าว แม้ว่าการจัดงานแสดงสินค้าแบบพบหน้าจะถูกเลื่อนออกไป แต่ในขณะเดียวกันเราก็พร้อมประกาศการจัดงานผ่านแพลทฟอร์ม Virtual e-ground เป็นครั้งแรกภายใต้ชื่องาน PreConnect ซึ่งจะจัดทางระบบออนไลน์ในปีนี้เพื่อกระตุ้นการลงทุนในอุตสาหกรรมสัตว์เลี้ยงอย่างต่อเนื่อง” คุณมานูเอล มาดานี่ ผู้จัดการโครงการ PET FAIR SEA วีเอ็นยู เอเชีย แปซิฟิค กล่าว

งาน PreConnect จะเป็นแพลทฟอร์มออนไลน์สำหรับผู้ซื้อที่จะเปิดตัวในช่วงเดือนสิงหาคม พ.ศ.2563 เพื่อเสนอการบริการสำหรับผู้ประกอบการที่ลงทะเบียนร่วมงานในปีนี้ ตลอดจนผู้ประกอบการรายใหม่ที่สนใจแต่ยังมีข้อจำกัดด้านการเดินทาง ภายในงาน PET FAIR SEA จะมีการจัดงานร่วมกับพันธมิตรในอุตสาหกรรมมากมาย มีการนำเสนอการประชุมเชิงปฏิบัติการจาก World Small Animal Veterinary Association (WSAVA) การประชุม PETXPERT และงานสัมมนาอื่นๆ โดยจะจัดขึ้นในวันที่ 20-22 มกราคม พ.ศ. 2564 ณ ไบเทค กรุงเทพฯ โดยระบบลงทะเบียนการเข้าร่วมงานจะเปิดอีกครั้งในเดือนตุลาคม ผู้ที่เคยลงทะเบียนมาก่อนหน้านี้ระบบจะย้ายข้อมูลไปลงทะเบียนในวันจัดงานใหม่โดยอัตโนมัติและจะมีการอัพเดทข่าวสารให้ท่านอย่างต่อเนื่อง

รายละเอียดเพิ่มเติมที่ www.petfair-sea.com หรือโทร 02 111 6611 ต่อ 250-253 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**เกี่ยวกับบริษัท วีเอ็นยู เอเชีย แปซิฟิค**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์-ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้-ประเทศจีน และ กรุงเทพ-ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets (ประเทศไทย) ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ โดยมีความเชี่ยวชาญการจัดงานแสดงสินค้าสำหรับอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการและชีววิทยา

Royal Dutch Jaarbeurs เป็นหนึ่งใน 20 ผู้จัดงานแสดงสินค้าระดับโลก ให้บริการด้านพื้นที่จัดแสดงสินค้าและให้บริการด้านการจัดงานแสดงสินค้าครอบวงจร บนพื้นที่มากถึง 100,000 ตารางเมตร ใจกลางเมืองอูเทร็คท์ ประเทศเนเธอร์แลนด์ ในส่วนของทางผู้ถือหุ้นไทย บริษัท TCC Assets (ประเทศไทย) มีชื่อเสียงอย่างยิ่งในเอเชียตะวันออกเฉียงใต้ ดำเนินกิจการด้านอสังหาริมทรัพย์และสินทรัพย์อื่นๆ ตลอดจนให้บริการธุรกิจครอบคลุมหลายอุตสาหกรรม ทั้งด้านธุรกิจอสังหาริมทรัพย์ ธุรกิจโรงแรม การให้บริการด้านวิศวกรรม และการให้บริการด้านไลฟ์สไตล์อื่นๆ สำหรับข้อมูลเพิ่มเติม โปรดเยี่ยมชม [www.vnuasiapacific.com](http://www.vnuasiapacific.com)

เว็บไซค์การจัดงาน [www.petfair-sea.com](http://www.petfair-sea.com)

ติดต่อเรื่อง การแสดงงานและการจัดงานสัมมนา อีเมล์ petfairsea@vnuasiapacific.com โทร. 02-111-6611 ต่อ 250-253

ติดต่อฝ่ายสื่อสารการตลาดและประชาสัมพันธ์

คุณแสงทิพ เตชะปฏิภาณดี อีเมล์ saengtip@vnuasiapacific.com โทร. 02-111-6611 ต่อ 330